CELEX: 32012R0991
Language: sk
Date: 2012-10-25 00:00:00
Title: Vykonávacie nariadenie Komisie (EÚ) č. 991/2012 z  25. októbra 2012 o povolení monohydrátu hydroxid-chloridu zinočnatého ako kŕmnej doplnkovej látky pre všetky druhy zvierat  Text s významom pre EHP

26.10.2012   
            
            
               SK
            
            
               Úradný vestník Európskej únie
            
            
               L 297/18
            
         VYKONÁVACIE NARIADENIE KOMISIE (EÚ) č. 991/2012
   z 25. októbra 2012
   o povolení monohydrátu hydroxid-chloridu zinočnatého ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie monohydrátu hydroxid-chloridu zinočnatého. K žiadosti boli pripojené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia monohydrátu hydroxid-chloridu zinočnatého ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 26. apríla 2012 (2) k záveru, že monohydrát hydroxid-chloridu zinočnatého nemá za navrhovaných podmienok použitia nepriaznivé účinky na zdravie zvierat, ľudské zdravie, ani na životné prostredie a že jeho použitie sa môže považovať za účinný zdroj zinku pre všetky druhy zvierat. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (5)
            
            
               Z posúdenia monohydrátu hydroxid-chloridu zinočnatého vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie tohto prípravku by sa preto malo povoliť v súlade s prílohou k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „výživné doplnkové látky“ a do funkčnej skupiny „zlúčeniny mikroprvkov“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. októbra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  EFSA Journal (Vestník EFSA) 2012; 10(5):2672.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Ostatné ustanovenia
               
               
                  Koniec platnosti povolenia
               
            
                  Obsah prvku (Zn) v mg/kg kompletného krmiva s obsahom vlhkosti 12 %
               
            
                  
                     Kategória výživných doplnkových látok. Funkčná skupina: zlúčeniny mikroprvkov
                  
               
            
                  3b609
               
               
                  —
               
               
                  monohydrát hydroxid-chloridu zinočnatého
               
               
                  
                               
                           
                           
                              
                                 Charakterizácia doplnkovej látky
                              
                              
                                           
                                       
                                       
                                          chemický vzorec: Zn5 (OH)8 Cl2 · (H2O)
                                       
                                    
                                           
                                       
                                       
                                          číslo CAS: 12167-79-2
                                       
                                    
                                           
                                       
                                       
                                          čistota: min. 84 %
                                       
                                    
                                           
                                       
                                       
                                          oxid zinočnatý: max. 9 %
                                       
                                    
                                           
                                       
                                       
                                          obsah zinku: min. 54 %
                                       
                                    
                                           
                                       
                                       
                                          častice < 50 μm: menej ako 1 %
                                       
                                    
                        
                               
                           
                           
                              
                                 Analytická metóda
                                  (1)
                              
                              
                                           
                                       
                                       
                                          Na identifikáciu monohydrátu hydroxid-chloridu zinočnatého v kryštalickej forme v kŕmnej doplnkovej látke:
                                          
                                                      —
                                                   
                                                   
                                                      röntgenová difrakcia (XRD).
                                                   
                                                
                                    
                                           
                                       
                                       
                                          Na stanovenie celkového obsahu zinku v doplnkovej látke a premixoch:
                                          
                                                      —
                                                   
                                                   
                                                      EN 15510: Indukčne viazaná plazma – atómová emisná spektrometria (ICP-AES) alebo
                                                   
                                                
                                                      —
                                                   
                                                   
                                                      CEN/TS 15621: Indukčne viazaná plazma – atómová emisná spektrometria (ICP-AES) po mineralizácii tlakom.
                                                   
                                                
                                    
                                           
                                       
                                       
                                          Na stanovenie celkového obsahu zinku v kŕmnych surovinách a kŕmnych zmesiach:
                                          
                                                      —
                                                   
                                                   
                                                      atómová absorpčná spektrometria (AAS), prípadne
                                                   
                                                
                                                      —
                                                   
                                                   
                                                      EN 15510 alebo CEN/TS 15621.
                                                   
                                                
                                    
                        
               
                  Všetky druhy zvierat
               
               
                  —
               
               
                  —
               
               
                  Spoločenské zvieratá: 250 (celkovo)
                  Ryby: 200 (celkovo)
                  Iné druhy: 150 (celkovo)
                  Úplné a doplnkové náhrady mlieka: 200 (celkovo)
               
               
                  
                              1.
                           
                           
                              Na účely bezpečnosti používateľov: Počas manipulácie by sa mala použiť ochranná dýchacia maska, ochranné okuliare a rukavice.
                           
                        
                              2.
                           
                           
                              Doplnková látka sa pridáva do krmiva vo forme premixu.
                           
                        
               
                  15. november 2022
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.